Rino Serra/Le fior dël mal/154


VI. L'amonitor 
Tuti j'òm ch'a son degn dë sto nòm ëdcò 
A l'han ant ël cheur un giàun serpent, 
Lì 'n sël tron ëd sicur present 
Che sa dis: "Mi i veuj!" A rëspond: "Nò!" 

Campa ij tò euj ant j'uciade fisse 
Dle Ninfe o dle Satirësse, 
Ël dent a dis: "Al dover it pensi?" 

Fà 'd fieuj, pianta d'erbo, 
Lima 'd vers, ëscolpiss ëd marmo, 
Ël dent a dis: "Stassèira 't vivi?" 

Qualunque còsa abossà o sperà, 
L'òmo a viv mai 'n moment 
Sensa patì l'avertiment 
Dla vipera ch'as sopòrta pa. 

Rino Serra
Leteratura piemontèisa
Baudelaire